- కేంద్ర బ్యాంకు వద్దకు గుట్టలుగా చేరుతున్న పాత నోట్లు
- కుప్పగా పోస్తే ఎవరెస్టుకు 300 రెట్లవుతుందట !
- వరుసగా పేర్చితే చంద్రుడి పైకి అయిదు సార్లు పొయొచ్చేంత దారవుతుంది: ఆంగ్ల మీడియా
న్యూఢిల్లీ: కేంద్ర ప్రభుత్వ పెద్ద నోట్ల రద్దు నిర్ణయంతో 'భారతీయ రిజర్వు బ్యాంకు' (ఆర్‌బీఐకి) 'చెత్త' కష్టాలు వచ్చిపడ్డాయి. బడా నోట్ల రద్దుతో బ్యాంకుల ద్వారా ఆర్‌బీఐకి గుట్టలు గుట్టలుగా పాత రూ.500, రూ.1000 నోట్లు వచ్చి చేరుతున్నాయి. భారీ మొత్తంలో వచ్చే రద్దు చేసిన కరెన్సీ ఏలా డీల్‌ చేయాలనే అంశంపై బ్యాంకు నిబంధనావళిలో స్పష్టత లేకపోవడంతో ఆర్‌బీఐ అధికారులు తలలు పట్టుకుంటున్నారు. నోట్ల రద్దు కారణంగా కేవలం 23 బిలియన్‌ల మేర చెల్లని నోట్లు వివిధ ఆర్‌బీఐ శాఖలకు చేరుకోనున్నాయి. వీటిలో కొంత భాగం ఇప్పటికే పెద్ద బ్యాంకు వద్దకు వచ్చి పడ్డాయి. ఇప్పటికే డిమాండ్‌కు తగ్గట్టుగా కొత్త నోట్లను జారీ చేయడానికే నానా తంటాలు పడుతున్న బ్యాంకు సిబ్బందికి.. పాత నోట్లు మరింత భారంగానే మారుతున్నాయి. దేశంలో రద్దయిన నోట్ల గురించి బ్లూమ్‌బర్గ్‌ ఒక గమ్మతైన కథనాన్ని ప్రచురించింది. భారత్‌లో కేంద్ర బ్యాంకు గతంలో ఎన్నడూ కనీవినని కరెన్సీ కష్టాలను ఎదుర్కొంటున్నట్లుగా విశ్లేషించింది. రద్దయిన పెద్ద నోట్లను ఒకదానిపై ఒకటి కుప్పలాగపోస్తే ఆది ఎవరెస్టుకు మూడు వందల రెట్లు ఎత్తయిన శిఖరంలా తయారవుతుందని విశ్లేషించింది. అలా కాకుండా రద్దయిన నోట్లను ఒకదాని పక్కన ఒకటి చేర్చుకుంటూ పోతే చంద్రుడి వద్దకు అయిదు సార్లు పోయి వచ్చేంత రోడ్డులా ఏర్పడుతుందని విశ్లేషించింది. మోడీ నిర్ణయాన్ని ఈ సంస్థ ప్రపంచంలో అతిపెద్ద కరెన్సీ మార్పిడిగా అభివర్ణించింది. రద్దు కారణంగా ఆర్‌బీఐకి చేరే నోట్లను కేంద్ర బ్యాంకులు సాధారణంగా ముక్కలు.. ముక్కలుగా చించేసి వాటిని భూమి అంతర్భాగంలో పూడ్చేయడం గానీ.. కొండ ప్రాంతలోతుల్లో ఆ చెత్తను వెదజల్లడం గానీ చేస్తుంటారని సీనియర్‌ అధికారి ఒకరు తెలిపారు. కొని సందర్భల్లో ఇలాంటి నోట్లు, నాణేలను స్క్రాప్‌గా మార్చి పారిశ్రామిక అవసరాలకు కూడా వినియోగిస్తుంటారని సదరు అధికారి వివరించారు.
మరింత వెసులుబాటు...!
న్యూఢిల్లీ: పెద్ద నోట్ల రద్దు నేపథ్యంలో వ్యవస్థలో పెరిగిన కరెన్సీ కష్టాలను తగ్గించే దిశగా సర్కారు మరికొన్ని చర్యలను ప్రకటించింది. ప్రజలకు మరింత వెసలుబాటును కల్పిస్తూ కొన్ని నిర్ణయాలను వెలువడించింది. రబీ సిజన్‌ నేపథ్యంలో రైతులకు ముందస్తు ఇబ్బందులు రాకుండా నాబార్డ్‌ ద్వారా రూ.21,000 కోట్లను గ్రామీణ ప్రాంతాల సహకార బ్యాంకులకు విడుదల చేస్తున్నట్లుగా సర్కారు తెలిపింది. గ్రామాల్లో నగదు డిమాండ్‌ను తీర్చేలా దేశ వ్యాప్తంగా ఉన్న దాదాపు 1.5 లక్షల తపాలా కార్యాలయాల్లో కొత్త నోట్లను సరఫరా చేయనున్నట్లుగా ఆర్థికశాఖ కార్యదర్శి శక్తికాంత్‌ దాస్‌ బుధవారం తెలిపారు. స్మార్ట్‌ఫోన్ల ద్వారా చేసే ఆర్థిక లావాదేవీలపై రుసుమును డిసెంబరు 31 వరకు ఎత్తివేస్తున్నట్లుగా ప్రకటించారు. దీనికి తోడు డెబిట్‌ కార్డుల వినియోగంపై సర్వీసు ఛార్జీలను కూడా డిసెంబరు నెలాఖరు వరకు సర్కారు ఎత్తివేస్తున్నట్లు ఆయన తెలిపారు. సర్వీసుల ఛార్జీలు ఎత్తివేయడం వల్ల ఆన్‌లైన్‌ లావాదేవీలు ఉచితంగా చేసుకోవచ్చని పేర్కొన్నారు. టికెట్‌ బుకింగ్‌పై ఎటువంటి సర్వీసు ఛార్జీలు వసూలు చేయబోమని తెలిపారు. యూఎస్‌ఎస్‌డీ ఛార్జీలను ట్రారు అధికారులు ఇప్పుడున్న రూ.1.50 నుంచి రూ.0.50 పైసలుకు తగ్గించారు. ఫీచర్‌ ఫోన్లద్వారా డిజిటల్‌ లావాదేవీలు చేసుకొనే వారికి ఇది లాభదాయకం కానుంది. అన్ని ప్రభుత్వ కార్యాలయాల్లోక డిజిటల్‌ చెల్లింపులను ప్రోత్సహించేలా అవసరమైన వ్యవస్థను, పద్ధతులను అందుబాటులోకి తెస్తామని తెలిపారు. ఇప్పటి వరకు దాదాపు 82,000 ఏటీఎంలు అందుబాటులోకి వచ్చినట్లుగా వివరించారు.
మీ స్నేహితులకు రికమెండ్ చెయ్యండి